paragraph_text: Zračna luka Abu Dhabi je druga po veličini u UAE, kroz koju je 2008. godine prošlo 9 milijuna putnika. Najnoviji terminal, Terminal 3, otvoren u siječnju 2009., podignuo je kapacitet zračne luke na oko 12 milijuna putnika godišnje, što se očekuje da će biti postignuto 2011. U daljnjem razvojnom planu zračne luke predviđena je izgradnja novog terminala između dvije piste, koji će po dovršetku, planiranom za 2012., podignuti kapacitet na 20 milijuna putnika godišnje.